text: [{"text_idx": "#000002", "text": "Hevur tu\u0301 eitt viljasterkt barn? So ert tu\u0301 heppin! Me\u00f0an bo\u0308rnini eru sma\u0301 kann viljastyrkin tykjast avbjo\u0301\u00f0andi, men vi\u00f0 eymligari uppaling gerast tey framu\u0301rskarandi tanna\u0301ringar og ung vaksin. Her eru 12 go\u0301\u00f0 ra\u0301\u00f0 fra\u0301 Dr. Lauru Markham, sa\u0301larfr\u00f8\u00f0ingi, rith\u00f8vundi og serfr\u00f8\u00f0ingi i\u0301 barnauppaling, hvussu tu\u0301 a\u0301 bestan ha\u0301tt kanst menna og menta ti\u0301tt viljasterka barn."}, {"text_idx": "#000003", "text": "Hevur tu\u0301 eitt viljasterkt barn? So ert tu\u0301 heppin! Me\u00f0an bo\u0308rnini eru sma\u0301 kann viljastyrkin tykjast avbjo\u0301\u00f0andi, men vi\u00f0 eymligari uppaling gerast tey framu\u0301rskarandi tanna\u0301ringar og ung vaksin. Vi\u00f0 egnari dri\u0301vmegi og innari kumpass, fara tey eftir ti\u0301, sum tey vilja, og lata mestsum ikki bo\u0301lkatry\u0301st ri\u0301na a\u0301 s\u00e6r. So leingi sum foreldrini ikki geva eftir fyri freistingini, at \u201cbro\u0301ta viljan\u201d hja\u0301 barninum, so gerast hesi b\u00f8rn ofta lei\u00f0arar seinni i\u0301 li\u0301vinum."}, {"text_idx": "#000004", "text": "Hvat er eitt viljasterkt barn i\u0301 grundini? No\u0308kur foreldur kalla tey: \u201cstri\u0301ggin\u201d ella \u201ctreisk\u201d, ella positivari: \u201cli\u0301vlig\u201d. Men vit kunnu eisini si\u0301ggja viljasterk bo\u0308rn sum r\u00e6ttl\u00e6tin fo\u0301lk, i\u00f0 ikki l\u00e6ttliga lata onnur sty\u0301ra s\u00e6r burtur fra\u0301 ti\u0301, tey sja\u0301lv halda. Viljasterk bo\u0308rn eru li\u0301vlig og djo\u0308rv. Tey vilja l\u00e6ra seg sja\u0301lv, heldur enn bara taka vi\u00f0 ti\u0301, sum onnur siga, og ti\u0301 kanna tey m\u00f8rkini umaftur og umaftur. Tey vilja \u201cra\u0301\u00f0a\u201d s\u00e6r sja\u0301lvum og onkunti\u0301\u00f0 freistast tey til at \u201chava r\u00e6tt\u201d o\u0301ans\u00e6\u00f0 hvat. Ta\u0301 i\u00f0 tey hava sett s\u00e6r okkurt fyri, vi\u0301sir ta\u00f0 seg at vera ringt, at fa\u0301a tey at broyta meining. Viljasterk bo\u0308rn hava sto\u0301rar ovurhuga\u00f0ar kenslur og alt koyrir vi\u00f0 fullari fer\u00f0."}, {"text_idx": "#000005", "text": "Oftani hava bo\u0308rn vi\u00f0 sterkum vilja lyndi til at stri\u0301\u00f0ast vi\u00f0 foreldrini um maktina. Hinvegin skulu tveir partar til. T\u00e6r ny\u0301tist ikki at taka lut i\u0301 hvo\u0308rjum kjaki, t\u00e6r er i\u0301 bo\u00f0i! Um tu\u0301 megnar at anda dju\u0301pt, ta\u0301 i\u00f0 tu\u0301 merkir sinni\u00f0 koma i\u0301 teg, og minnir teg sja\u0301lva a\u0301, at tu\u0301 kanst lata barni\u00f0 sleppa undan ey\u00f0my\u0301king, og framvegis fa\u0301a ta\u00f0, sum tu\u0301 vilt, kanst tu\u0301 l\u00e6ra teg at ska\u0301ka t\u00e6r undan hesum maktstri\u0301\u00f0num. (Ikki lata ti\u0301tt fy\u0301ra a\u0301ra gamla fa\u0301a teg at uppfo\u0308ra teg sum eitt fy\u0301ra a\u0301ra gamalt)."}, {"text_idx": "#000006", "text": "Ongum da\u0301mar at fa\u0301a harrabo\u00f0, men viljasterk bo\u0308rn halda ta\u00f0 vera o\u0301tolandi. Foreldur kunnu sleppa undan maktstri\u0301\u00f0i, vi\u00f0 at hja\u0301lpa barninum at kenna, at tey skilja ta\u00f0, eisini me\u00f0an foreldrini seta mo\u0308rk. Ver innlivandi, gev no\u0308kur val, og hugsa um at vir\u00f0ing gongur ba\u0301\u00f0ar vegir. Vi\u00f0 at finna vinn/vinn loysnir i\u0301sta\u00f0infyri at ramsa reglur upp, heldur ta\u00f0 viljasterkum bo\u0308rnum fra\u0301 at gerast fra\u0301 s\u00e6r sja\u0301lvum og l\u00e6rir tey grundleggjandi fo\u0308rleikar, at tingast og finna semjur."}, {"text_idx": "#000007", "text": "Viljasterk bo\u0308rn royna ikki at vera trupul. Tey fo\u0308la at teirra r\u00e6ttl\u00e6tiskensla ver\u00f0ur sett i\u0301 vanda, um tey ver\u00f0a noydd at geva seg undir viljan hja\u0301 o\u0308\u00f0rum. Har tey sleppa at velja, da\u0301mar teimum v\u00e6l at samstarva. Um hetta o\u0301ro\u0301gvar teg, ti\u0301 tu\u0301 heldur ly\u0301dni vera eina ty\u0301dningarmikla dygd, fari eg at heita a\u0301 teg, at umhugsa ma\u0301li\u00f0 av ny\u0301ggjum. Sja\u0301lvandi vilt tu\u0301 uppala eitt a\u0301byrgdarfult, umhugsi\u00f0 og samstarvssinna\u00f0 barn, i\u00f0 ger ta\u00f0 r\u00e6tta, eisini ta\u0301 i\u00f0 ta\u00f0 er trupult. Men ta\u00f0 krevur ikki ly\u0301dni. Ta\u00f0 krevur, at vit gera ta\u00f0 r\u00e6tta, ti\u0301 vit vilja ta\u00f0."}, {"text_idx": "#000009", "text": "Sja\u0301lvsagt vilt tu\u0301 hava barni\u00f0 at gera, sum tu\u0301 sigur, men ikki ti\u0301 ta\u00f0 er ly\u0301\u00f0i\u00f0 og alti\u0301\u00f0 ger ta\u00f0, sum onkur sto\u0308rri enn ta\u00f0 sigur, ta\u00f0 skal gera. Nei, tu\u0301 vilt hava barni\u00f0 at gera sum tu\u0301 sigur, ti\u0301 ta\u00f0 hevur a\u0301lit a\u0301 T\u00c6R, ti\u0301 barni\u00f0 hevur l\u00e6rt, at ho\u0301ast ta\u00f0 ikki alti\u0301\u00f0 f\u00e6r si\u0301n vilja, so er ta\u00f0 to\u0301 alti\u0301\u00f0 barnsins besta, tu\u0301 hevur i\u0301 huga. Tu\u0301 vilt uppala barni\u00f0 til at hava sja\u0301lvsaga, til at taka a\u0301byrgd og at vera umhugsi\u00f0 \u2014 og ta\u00f0 sum er mest umra\u0301\u00f0andi, at duga a\u0301 at skyna, hvo\u0308rjum ta\u00f0 kann hava a\u0301lit a\u0301 og n\u00e6r ta\u00f0 skal lata seg a\u0301virka av o\u0308\u00f0rum."}, {"text_idx": "#000010", "text": "At bro\u0301ta viljan hja\u0301 einum barni ger ta\u00f0 vi\u00f0breki\u00f0 og l\u00e6tt hja\u0301 o\u0308\u00f0rum at a\u0301virka \u2014 ofta ikki vi\u00f0 ti\u0301 besta i\u0301 huga. Ta\u00f0, sum verri er, er at ta\u00f0 er brot a\u0301 andliga sa\u0301ttma\u0301lan, vit gera sum foreldur."}, {"text_idx": "#000012", "text": "1. Hugsa um, at viljasterk bo\u0308rn l\u00e6ra vi\u00f0 at gera s\u00e6r royndir."}, {"text_idx": "#000013", "text": "Ta\u00f0 merkir, at tey sja\u0301lv mugu kanna um ovnurin er heitur. So, uttan so, at tu\u0301 ert bangin fyri at barni\u00f0 f\u00e6r a\u0301lvarsaman ska\u00f0a, er munadyggari at lata barni\u00f0 l\u00e6ra av royndum, heldur enn at royna at sty\u0301ra ti\u0301. Tu\u0301 kanst rokna vi\u00f0, at viljasterka barni\u00f0 fer at royna ti\u0301ni mo\u0308rk umaftur og umaftur \u2014 ta\u00f0 er solei\u00f0is ta\u00f0 l\u00e6rir. So skjo\u0301tt tu\u0301 veitst hetta, er l\u00e6ttari at vi\u0301sa tolni, og sleppa undan at lata ta\u00f0 ganga uppa\u0301 nervarnar og sli\u0301ta parlagi\u00f0 upp."}, {"text_idx": "#000014", "text": "2. Meira enn naka\u00f0 anna\u00f0, ynskir viljasterka barn ti\u0301tt at hava fult tamarhald."}, {"text_idx": "#000015", "text": "Lat barni\u00f0 taka r\u00e6\u00f0i\u00f0 a\u0301 so no\u0301gvum av si\u0301num egna virksemi, sum m\u00f8guligt. Ikki ju\u0301ka um at busta tenninar; spyr heldur: \u201chvat anna\u00f0 er eftir at gera a\u0301\u00f0renn vit fara?\u201d Um barni\u00f0 ivast, set kross i\u0301 listan vi\u00f0 ti\u0301 tit gera hvo\u0308nn morgun: \u201cVit eta morgunmat, busta tenn, fara a\u0301 vesi og pakka taskuna. Eg sa\u0301 teg pakka taskuna, ta\u00f0 er o\u0301fo\u0308rt! Hvat er eftir at gera innan vit mugu fara\u201d? Bo\u0308rn, i\u00f0 fo\u0308la seg sja\u0301lvbjargin og at tey skipa fyri, hava minni to\u0308rv a\u0301 vera i\u0301 andsto\u0308\u00f0u. Ikki at gloyma, tey gerast ti\u0301\u00f0liga a\u0301byrgdarfull."}, {"text_idx": "#000016", "text": "3. Gev viljasterka barni ti\u0301num no\u0308kur val."}, {"text_idx": "#000017", "text": "Barni\u00f0 ver\u00f0ur n\u00e6stan vi\u00f0 vissu ri\u0301si\u00f0, um tu\u0301 gevur bo\u00f0. Um tu\u0301 bjo\u0301\u00f0ar eitt val, fo\u0308lir barni\u00f0 seg sum harra yvir egnari lagnu. Sja\u0301lvandi bjo\u0301\u00f0ar tu\u0301 bara val, i\u00f0 tu\u0301 kanst liva vi\u00f0, og tak t\u00e6r ta\u00f0 ikki n\u00e6r um tu\u0301 letur eitt vet av maktini fra\u0301 t\u00e6r. Um ta\u00f0 ikki fl\u00e6ttast vi\u00f0 barni\u00f0, ta\u0301 i\u00f0 tit skulu til handils, ti\u0301 ta\u00f0 heldur vil halda fram vi\u00f0 sp\u00e6linum, er eitt ho\u0301skandi val:"}, {"text_idx": "#000018", "text": "\u275d \"Heldur tu\u0301 vit skulu fara nu\u0301 ella um ti\u0301ggju minuttir? I\u0301 lagi\u00f0, ti\u0301ggju minuttir uttan ho\u0301vasta\u0301k? Avtala\u00f0 (vi\u00f0 lo\u0301gvataki)....og av ti\u0301 at ta\u00f0 kann vera trupult at gevast at sp\u00e6la um ti\u0301ggju minuttir, hvat kunnu vit ta\u0301 gera, fyri at ta\u00f0 skal ver\u00f0a l\u00e6ttari fyri teg um ti\u0301ggju minuttir\"?"}, {"text_idx": "#000019", "text": "4. Gev barninum myndugleika yvir s\u00e6r sja\u0301lvum."}, {"text_idx": "#000020", "text": "\u275d \u201cEg si\u0301ggi, at tu\u0301 vilt ikki i\u0301 jakka. Ta\u00f0 er kalt i\u0301 dag, og eg fari i\u0301 hvussu so er i\u0301 jakka, men tu\u0301 r\u00e6\u00f0ur sja\u0301lvandi yvir t\u00e6r sja\u0301lvum \u2014 um ta\u00f0 ikki ger teg sju\u0301kan \u2014 so tu\u0301 fert i\u0301 jakka um tu\u0301 vilt. To\u0301 eri eg bangin fyri, at tu\u0301 ver\u00f0ur k\u00f8ld so skjo\u0301tt sum vit koma u\u0301t, og vit venda ikki heimaftur eftir jakkanum. Hvat heldur tu\u0301 um at eg koyri jakkan i\u0301 taskuna, og so hava vit hann um tu\u0301 broytir sto\u0308\u00f0u\u201d?"}, {"text_idx": "#000021", "text": "Hon f\u00e6r ikki lungnabruna, uttan so at tu\u0301 try\u0301stir hana til ta\u00f0, og uppfo\u0308rir teg sum um tu\u0301 hevur vunni\u00f0, ta\u0301 i\u00f0 hon bi\u00f0jur um jakkan. Um barni\u00f0 ikki ver\u00f0ur fyri ey\u00f0my\u0301king av at fara i\u0301 jakkan, bo\u0308nar ta\u00f0 um hann, so skjo\u0301tt sum kuldin merkist. Ta\u00f0 er bara ikki so l\u00e6tt fyri barni\u00f0 at i\u0301mynda s\u00e6r at vera kalt, ta\u0301 i\u00f0 ta\u00f0 er so heitt beint nu\u0301 inni i\u0301 hu\u0301sinum, og jakkin fo\u0308list tungur og heitur. Hon er vi\u0301s i\u0301, at hon hevur r\u00e6tt \u2014 hon merkir ta\u00f0 a\u0301 si\u0301num egna kroppi \u2014 ey\u00f0vita\u00f0 er hon i\u0301mo\u0301ti t\u00e6r. Hetta sja\u0301lvsa\u0301liti\u00f0 vilt tu\u0301 ikki bro\u0301ta ni\u00f0ur, men heldur bara l\u00e6ra barni\u00f0, at ta\u00f0 er eingin skomm at broyta meining, um sto\u0308\u00f0an broytist."}, {"text_idx": "#000025", "text": "6. Ikki try\u0301sta barni\u00f0 at treiskast i\u0301mo\u0301ti t\u00e6r."}, {"text_idx": "#000026", "text": "Tvingsil elvir alti\u0301\u00f0 til mo\u0301tstri\u0301\u00f0 \u2014 hetta er galdandi fyri fo\u0301lk i\u0301 o\u0308llum aldri. Um tu\u0301 tekur eina avgjo\u0308rda og skjo\u0301ta avger\u00f0, try\u0301stir tu\u0301 l\u00e6ttliga barni\u00f0 til at treiskast i\u0301mo\u0301ti t\u00e6r, bara fyri at pro\u0301gva ma\u0301li\u00f0. Tu\u0301 kennir ta\u00f0 aftur, ta\u0301 i\u00f0 talan er um maktstri\u0301\u00f0, og tu\u0301 setir t\u00e6r fyri at vinna. Gevst! Anda dju\u0301pt og minn teg a\u0301, at ein sigur i\u0301 bardaga mo\u0301ti barninum hja\u0301 t\u00e6r, fo\u0308rir alti\u0301\u00f0 til tap av ti\u0301 ty\u0301dningarmiklasta: tilkny\u0301tinum tykkara millum. Um tu\u0301 ivast, sig ta\u0301:"}, {"text_idx": "#000028", "text": "Letur ta\u00f0 seg ikki gera, sig honum ta\u0301 hvussu langt hann r\u00e6\u00f0ur, ella finn ein annan ha\u0301tt fyri hann at ro\u0308kka ma\u0301li si\u0301num, at ra\u0301\u00f0a sja\u0301lvur, uttan at ta\u00f0 gongur u\u0301tyvir heilsuna ella trygdina hja\u0301 honum."}, {"text_idx": "#000029", "text": "7. Ska\u0301ka t\u00e6r undan maktstri\u0301\u00f0i vi\u00f0 ikki at ey\u00f0my\u0301kja barni\u00f0."}, {"text_idx": "#000030", "text": "T\u00e6r ny\u0301tist ikki at pro\u0301gva, at tu\u0301 hevur r\u00e6tt. Tu\u0301 kanst, og eigur, at seta grunda\u00f0ar vo\u0301nir og handhevja t\u00e6r. Men tu\u0301 eigur undir ongum umsto\u0308\u00f0um at royna at bro\u0301ta ni\u00f0ur viljan hja\u0301 barninum og noy\u00f0a ta\u00f0 at samtykkja ti\u0301nar a\u0301sko\u00f0anir. Hann skal gera, sum tu\u0301 sigur, men hann ma\u0301 hava loyvi til si\u0301nar egnu a\u0301sko\u00f0anir og kenslur um ta\u00f0."}, {"text_idx": "#000031", "text": "Tu\u0301, sum hin vaksni, gongur kanska av ro\u0308ttum u\u0301t fra\u0301, at tu\u0301 veitst best. Men hetta viljasterka barni\u00f0 hja\u0301 t\u00e6r hevur sterkan vilja, partvi\u0301s sum u\u0301rslit av si\u0301num r\u00e6ttl\u00e6ti. Barni\u00f0 hevur eitt sjo\u0301narmi\u00f0, sum f\u00e6r ta\u00f0 at standa fast vi\u00f0 si\u0301tt, og royna at verja okkurt, sum tykist hava ty\u0301dning fyri ta\u00f0. Einans vi\u00f0 at lurta ro\u0301liga eftir barninum, og at endurspegla ta\u00f0, sum barni\u00f0 sigur, kanst tu\u0301 skilja, hvi\u0301 barni\u00f0 mo\u0301tsigur t\u00e6r. Ta\u0301 i\u00f0 barni\u00f0 noktar at fara i\u0301 ba\u00f0, til do\u0308mis, royn ta\u0301 o\u0301do\u0308mandi, vi\u00f0urkennandi og forvitin:"}, {"text_idx": "#000032", "text": "\u275d \u201cEg si\u0301ggi at tu\u0301 ti\u0301mir ikki i\u0301 ba\u00f0. Kanst tu\u0301 siga m\u00e6r eitt sindur um hvi\u0301 so er\u201d?"}, {"text_idx": "#000033", "text": "Tu\u0301 f\u00e6rt kanska fram i\u0301 ljo\u0301sma\u0301la\u00f0 (sum eg fekk vi\u00f0 mi\u0301ni try\u0301 a\u0301ra gomlu Alice), at hon er bangin fyri at ver\u00f0a skola\u00f0 ni\u00f0ur i\u0301 fra\u0301rensli\u00f0, sum Alice i\u0301 sanginum. Ta\u00f0 ljo\u0301\u00f0ar kanska ikki sannli\u0301kt fyri t\u00e6r, men hon hevur eina orso\u0308k. Og tu\u0301 finnur ikki u\u0301tav ors\u00f8kini, um tit enda i\u0301 hornato\u0308kum og tu\u0301 noy\u00f0ir hana i\u0301 kari\u00f0."}, {"text_idx": "#000036", "text": "10. Al upp vi\u00f0 at hava go\u0301\u00f0 vi\u00f0urskifti vi\u00f0 barni\u00f0 \u2014 onganti\u0301\u00f0 vi\u00f0 at revsa ta\u00f0."}, {"text_idx": "#000037", "text": "Um tu\u0301 vilt hava barni\u00f0 at broyta ko\u0301s, hugsa ta\u0301, at ta\u00f0 r\u00e6\u00f0ur um at stu\u00f0la barninum, heldur enn at noy\u00f0a ta\u00f0. Ta\u00f0 er eingin mongd av noy\u00f0slu i\u0301 ver\u00f0ini, i\u00f0 f\u00e6r eitt inniliga viljasterkt fo\u0301lk at lata s\u00e6r noy\u00f0slu lynda. Hinvegin veksur mo\u0301tsto\u0308\u00f0an, ti\u0301 r\u00e6ttl\u00e6tiskensla teirra letur tey ikki bakka, bara av at ver\u00f0a fyri ho\u0301ttan."}, {"text_idx": "#000039", "text": "Tess meira tu\u0301 dystast mo\u0301ti og revsar barn ti\u0301tt, tess meira bry\u0301tur tu\u0301 ni\u00f0ur hugin hja\u0301 barninum, at var\u00f0veita go\u0301\u00f0u vi\u00f0urskiftini vi\u00f0 teg. Minst til, at bo\u0308rn l\u00e6ra ikki, ta\u0301 i\u00f0 tey eru mitt i\u0301 einum stri\u0301\u00f0i. Sum vi\u00f0 okkum o\u0308llum, er ta\u00f0 ta\u0301 at adrenalini\u00f0 pumpar og l\u00e6ring ver\u00f0ur kvett av. So i\u0301sta\u00f0in fyri at royna at l\u00e6ra fra\u0301 t\u00e6r undir sli\u0301kum kenslubornum lo\u0308tum, anda dju\u0301pt og fa\u0301 samband. Um barni\u00f0 er tungt i\u0301 huga, hja\u0301lp ti\u0301 ta\u0301 at ly\u0301sa pi\u0301nuna, bangilsi\u00f0 ella skuffilsi\u00f0, fyri at fa\u0301a kenslurnar at fjara burtur. Si\u0301\u00f0ani ver\u00f0ur barni\u00f0 til rei\u00f0ar at lurta eftir t\u00e6r, ta\u0301 i\u00f0 tu\u0301 minnir a\u0301, at heima hja\u0301 tykkum snakka o\u0308ll bli\u0301dliga hvo\u0308rt vi\u00f0 anna\u00f0. (Sja\u0301lvandi ma\u0301st tu\u0301 vera ein fyrimynd. Barni\u00f0 fer ikki alti\u0301\u00f0 at gera sum tu\u0301 sigur, men ta\u00f0 fer alti\u0301\u00f0, sum fra\u0301 li\u0301\u00f0ur, at gera ta\u00f0 sum tu\u0301 gert)."}, {"text_idx": "#000040", "text": "11. Vi\u0301s barninum vir\u00f0ing og innlivan."}, {"text_idx": "#000041", "text": "Tey flestu bo\u0308rnini vi\u00f0 sterkum vilja berjast fyri vir\u00f0ing. Um tu\u0301 vi\u0301sir teimum ta\u00f0, er ikki ney\u00f0ugt hja\u0301 teimum at berjast fyri at verja sto\u0308\u00f0u si\u0301na. Og eins og vi\u00f0 okkum o\u0308llum, hja\u0301lpir ta\u00f0 no\u0301gv um tey kenna seg vird. Skilir tu\u0301 sjo\u0301narmi\u00f0 hansara, men heldur at hann fer skeivur \u2014 hann vil til do\u0308mis i\u0301 superman-skikkju i\u0301 kirkju og tu\u0301 heldur ikki ta\u00f0 so\u0308mir seg \u2014 ber kortini til at vi\u0301sa honum innlivan og at mo\u0308ta honum a\u0301 mi\u00f0juni, me\u00f0an tu\u0301 setir marki\u00f0."}, {"text_idx": "#000042", "text": "\u275d \"T\u00e6r da\u0301mar o\u0301metaliga v\u00e6l hesa skikkjuna og vildi fegin sloppi\u00f0 at vera i\u0301 henni, ikki so? Men, ta\u0301 i\u00f0 vit fara til gudst\u00e6nastu kl\u00e6\u00f0a vit okkum vir\u00f0uliga, og ti\u0301 ber ikki til at vera i\u0301 skikkjuni. Eg veit at t\u00e6r fer at leingjast at sleppa i\u0301 hana. Hvat sigur tu\u0301 til, at vit hava hana vi\u00f0 okkum og at tu\u0301 kanst vera i\u0301 henni a\u0301 vegnum heim\"?"}, {"text_idx": "#000043", "text": "Tilkny\u0301ti er 80% av uppalingini fyri o\u0308ll bo\u0308rn, ti\u0301 ikki fyrr enn tey kenna seg tilkny\u0301tt, fara tey at lurta eftir ti\u0301ni lei\u00f0beining. Hetta er serliga galdandi fyri viljasterk bo\u0308rn. Ta\u0301 i\u00f0 viljasterka do\u0301ttir mi\u0301n var 21, seg\u00f0i hon vi\u00f0 meg, at um onkur annar hev\u00f0i alt seg upp, hev\u00f0i hon kanska veri\u00f0 blivin kriminell. Sja\u0301lv haldi eg ikki ta\u00f0, men hon var sanniliga avbjo\u0301\u00f0andi sum barn, og ma\u0301tti onganti\u0301\u00f0 ho\u0301ttast. Hon gjo\u0308rdi eftir mi\u0301num \u201cmentandi\u201d ra\u0301\u00f0um, bara av ti\u0301 at hon elska\u00f0i meg og hev\u00f0i vir\u00f0ing fyri m\u00e6r. Tilkny\u0301ti ver\u00f0ur alti\u0301\u00f0 munabesti ha\u0301tturin at a\u0301virka ta\u00f0 viljasterka barni\u00f0."}, {"text_idx": "#000044", "text": "Ljo\u0301\u00f0ar hetta sum eftirla\u0301tlig foreldraumsorgan? Ta\u00f0 er ta\u00f0 ikki. Tit seta mo\u0308rkini. Men tey ver\u00f0a sett vi\u00f0 vir\u00f0ing fyri sjo\u0301narhorninum hja\u0301 barninum, sum ta\u0301 eisini ver\u00f0ur meira samstarvshuga\u00f0. Ta\u00f0 er i\u0301 grundini onganti\u0301\u00f0 orso\u0308k til at vera ke\u00f0iligur (um ta\u00f0)! Sum Dalai Lama seg\u00f0i: \u201cVer alti\u0301\u00f0 vinaligur, ta\u0301 i\u00f0 ta\u00f0 ber til. Ta\u00f0 ber alti\u0301\u00f0 til.\u201d"}, {"text_idx": "#000047", "text": "12 ma\u0301tar at styrkja barn ti\u0301tt i\u0301mo\u0301ti happing - hari\u0301millum happing a\u0301 netinum"}, {"text_idx": "#000048", "text": "O\u0301\u00f0? Sissa teg, ikki missa teg!"}, {"text_idx": "#000049", "text": "Ta\u0301 i\u00f0 illsinni\u00f0 hja\u0301 barni ti\u0301num f\u00e6r o\u0308\u00f0i i\u0301 teg"}]